افغانیستانین گونئی ینده کی قندهار بولگه پولیس ایداره‌سی بیناسینا بومبا یوکلو ماشینلا تشکیل اولونان هوجومدا 11 نفرین اؤلدوگو بیلدیریلدی.
قندهار والی‌لیگی‌نین سؤزچوسو احمد بهیر احمدی ژورنالیست‌لره وئردیگی آچیقلامادا تجاوزکارلاردان بیری‌نین قندهار  پولیس ایداره‌سی بیناسی گیریشینده بومبا یوک‌لو ماشینی پارتلاتدیقدان سونرا دیگر تجاوزکارلارین تهلوکه‌سیزلیک قوه‌لرینه مقاومت گؤستردیک‌لرینی سؤیله‌دی.
احمدی بیرینجی هوجومون آردیندان آرخا-آرخایا ایکی پارتلاییشین دا اولدوغونو، عملیات نتیجه‌سینده تجاوزکارلارین ضررسیزلشدیریلدیگینی بیلدیردی.
سؤزچو هوجومدا 9 سیویلین و 2 پولیسین هلاک اولدوغونو، 3 پولیس ایله 80 نفرین ده یارالاندیغینی قئید ائتدی.
احمدی هوجوم نتیجه‌سینده پولیس ایداره‌سی بیناسی‌نین یانیندا یئرلشن قندهار گؤمروگونده بیر نئچه ماشین ین دا دا آتشه توتولدوغونو ایفاده ائتدی.
یارا‌لی‌لارین بعضی‌لری‌نین وضعیتی‌نین آغیر اولدوغو اؤیرنیلدی.
هوجوما گؤره مسئولیتینی طالبان اوزرینه گؤتوردو.
تورکیه افغانیستانین قندهار شهرینده پولیس ایداره‌سی بیناسی‌نین هدف آلیندیغی ترور هوجومونو قینادی.
ناظیرلیکدن وئریلن یازی‌لی آچیقلامادا، سؤزوگئدن ترور هوجوموندا آرا‌لاریندا سیویل لرین ده اولدوغو چوخ سایدا آدامین هلاک اولدوغو و یارالانماسی خبری‌نین بؤیوک بیر کدرله اؤیرنیلدیگی بیلدیریلدی.
آچیقلامادا بون‌لار ایفاده ائدیلدی: "سؤزوگئدن ترور هوجومونو قیناییر، هوجومدا هلاک اولان‌لارا الله‌دان رحمت دیلییریک، دوست افغانیستان حکومتینه و قارداش افغان خالقینا درین حزن ایله باش ساغلیغی وئریریک، یارا‌لانان‌لارین تئزلیکله ساغالماسینی آرزو ائدیریک".
